ddrg/super_eurlex huggingface dataset:
Komission asetus (ETY) N:o 2342/78, annettu 6 päivänä lokakuuta 1978, yhteisöstä peräisin olevien maitotuotteiden yhteisön ulkopuolisen käytön ja kulutuksen kehittämiseksi tarkoitetuista toimenpiteistä teknistä ja/tai kaupallista apua käyttämällä annetun asetuksen (ETY) N:o 1993/78 muuttamisesta



Virallinen lehti nro L 282 , 07/10/1978 s. 0012 - 0012

Suomenk. erityispainos Alue 3 Nide 10 s. 0113

Kreikank. erityispainos: Luku 03 Nide 22 s. 0233

Ruotsink. erityispainos Alue 3 Nide 10 s. 0113

Espanjank. erityispainos: Luku 03 Nide 15 s. 0032

Portugalink. erityispainos: Luku 03 Nide 15 s. 0032



KOMISSION ASETUS (ETY) N:o 2342/78, annettu 6 päivänä lokakuuta 1978, yhteisöstä peräisin olevien maitotuotteiden yhteisön ulkopuolisen käytön ja kulutuksen kehittämiseksi tarkoitetuista toimenpiteistä teknistä ja/tai kaupallista apua käyttämällä annetun asetuksen (ETY) N:o 1993/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 1001/78(2), ja erityisesti sen 4 artiklan, sekä katsoo, että yhteisöstä peräisin olevien maitotuotteiden yhteisön ulkopuolisen käytön ja kulutuksen kehittämiseksi tarkoitetuista toimenpiteistä teknistä ja/tai kaupallista apua käyttämällä 18 päivänä elokuuta 1978 annetun asetuksen (ETY) N:o 1993/78(3) 3 artiklan 2 kohdan nojalla mainittuja toimenpiteitä koskevat ehdotukset on annettava ennen 1 päivää marraskuuta 1978; tämä määräaika on osoittautunut liian lyhyeksi; ehdotusten huolellisen valmistelun takaamiseksi on tarpeen pidentää määräaikaa, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1993/78 3 artiklan 2 kohdan päivämäärä "1 päivää marraskuuta 1978" päivämäärällä "1 päivää joulukuuta 1978". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1978. Komission puolesta Finn GUNDELACH Varapuheenjohtaja (1) EYVL N:o L 131, 26.5.1977, s. 6 (2) EYVL N:o L 130, 18.5.1978, s. 11 (3) EYVL N:o L 230, 22.8.1978, s. 8
Komission asetus (ETY) N:o 2377/78, annettu 12 päivänä lokakuuta 1978, sokerialan varastointikustannusten korvausjärjestelmän soveltamista koskevista yksityiskohtaisista säännöistä annetun asetuksen (ETY) N:o 1998/78 muuttamisesta



Virallinen lehti nro L 287 , 13/10/1978 s. 0009 - 0009

Kreikank. erityispainos: Luku 03 Nide 22 s. 0236

Espanjank. erityispainos: Luku 03 Nide 15 s. 0033

Portugalink. erityispainos: Luku 03 Nide 15 s. 0033

Suomenk. erityispainos Alue 3 Nide 10 s. 0114

Ruotsink. erityispainos Alue 3 Nide 10 s. 0114



KOMISSION ASETUS (ETY) N:o 2377/78, annettu 12 päivänä lokakuuta 1978, sokerialan varastointikustannusten korvausjärjestelmän soveltamista koskevista yksityiskohtaisista säännöistä annetun asetuksen (ETY) N:o 1998/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1396/78(2), ja erityisesti sen 8 artiklan 3 kohdan, sekä katsoo, että sokerialan varastointikustannusten korvausjärjestelmän soveltamista koskevista yksityiskohtaisista säännöistä 18 päivänä elokuuta 1978 annetun komission asetuksen (ETY) N:o 1998/78(3) 21 artiklassa säädetään sen tiettyjen säännösten taannehtivasta soveltamisesta 1 päivästä heinäkuuta 1978 ainoastaan jähmeästä sokerista suoraan saatujen siirappien osalta; tasaveroisen kohtelun vuoksi on kuitenkin perusteltua säätää taannehtivasta soveltamisesta myös mainitun asetuksen 1 päivä heinäkuuta 1978 ja 31 päivä elokuuta 1978 välisenä aikana ennen sokerin jähmettämistä saatujen siirappien varastointikustannusten korvaamista koskevien säännösten osalta, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1998/78 21 artikla seuraavasti: "21 artikla Tämä asetus tulee voimaan 1 päivänä syyskuuta 1978. Sen suoraan jähmeästä sokerista valmistettujen siirappien varastointimaksuja ja varastointikustannusten korvausta koskevia säännöksiä sovelletaan kuitenkin 1 päivästä heinäkuuta 1978. Lisäksi sen ennen sokerin jähmettämistä valmistettujen siirappien varastointikustannusten korvausta sokerin markkinointivuoden 1978/1979 tuotannon osalta koskevia säännöksiä sovelletaan samoin 1 päivästä heinäkuuta 1978." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä lokakuuta 1978 Komission puolesta Finn GUNDELACH Varapuheenjohtaja (1) EYVL N:o L 359, 31.12.1974, s. 1 (2) EYVL N:o L 170, 27.6.1978, s. 1 (3) EYVL N:o L 231, 23.8.1978, s. 5
KOMISSION ASETUS (ETY) N:o 2771/78, annettu 28 päivänä marraskuuta 1978, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kolmannen kerran



Virallinen lehti nro L 332 , 29/11/1978 s. 0043 - 0043

Suomenk. erityispainos Alue 3 Nide 10 s. 0129

Kreikank. erityispainos: Luku 03 Nide 23 s. 0067

Ruotsink. erityispainos Alue 3 Nide 10 s. 0129

Espanjank. erityispainos: Luku 03 Nide 15 s. 0061

Portugalink. erityispainos: Luku 03 Nide 15 s. 0061



KOMISSION ASETUS (ETY) N:o 2771/78, annettu 28 päivänä marraskuuta 1978, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(1) ja erityisesti sen 6 artiklan 3 kohdan, sekä katsoo, että komission asetuksen (ETY) N:o 1528/78(2), sellaisena kuin se on viimeksi muutettuna asetuksella (ETY) N:o 2744/78(3), 3 artiklassa säädetään erityisesti cif Regensburg -tarjousten ja hintanoteerausten tarkistamisesta; kokemus on osoittanut, että tämä tarkistus ei ole enää oikeassa suhteessa markkinatilanteeseen; tämä tarkistus olisi poistettava, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1528/78 3 artiklan e alakohta seuraavasti: "e) cif Regensburg -toimitetuista tuotteista, tarjouksia ja hintoja ei tarkisteta." 2 artikla Tämä asetus tulee voimaan seuraavana päivänä sen jälkeen, kun se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 1978. Komission puolesta Finn GUNDELACH Varapuheenjohtaja (1) EYVL N:o L 142, 30.5.1978, s. 1 (2) EYVL N:o L 179, 1.7.1978, s. 10 (3) EYVL N:o L 330, 25.11.1978, s. 21
Neuvoston asetus (ETY) N:o 2990/78, annettu 18 päivänä joulukuuta 1978, ananassäilykkeiden tuotantotukijärjestelmän käyttöön ottamisesta annetun asetuksen (ETY) N:o 525/77 muuttamisesta



Virallinen lehti nro L 357 , 21/12/1978 s. 0001 - 0001

Suomenk. erityispainos Alue 3 Nide 10 s. 0131

Kreikank. erityispainos: Luku 03 Nide 23 s. 0100

Ruotsink. erityispainos Alue 3 Nide 10 s. 0131

Espanjank. erityispainos: Luku 03 Nide 15 s. 0070

Portugalink. erityispainos: Luku 03 Nide 15 s. 0070



NEUVOSTON ASETUS (ETY) N:o 2990/78, annettu 18 päivänä joulukuuta 1978, ananassäilykkeiden tuotantotukijärjestelmän käyttöön ottamisesta annetun asetuksen (ETY) N:o 525/77 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 227 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että ananassäilykkeiden tuotantotukijärjestelmän käyttöön ottamisesta 14 päivänä maaliskuuta 1977 annetun neuvoston asetuksen (ETY) N:o 525/77(3) 6 artiklassa edellytetään tuen myöntämiseksi jalostajille erityisesti, että tuottajille maksetaan vähintään vähimmäishinta, ja ananaksen erityisten sadonkorjuuolosuhteiden vuoksi näiden tuotteiden jalostus ulottuu melko pitkälle ajanjaksolle; tuotantotuen maksamisen odottaminen aiheuttaa taloudellisia vaikeuksia jalostajille, jotka on määrätty maksamaan tuoreen ananaksen tuottajille vähimmäishinta; yhteisössä korjatun ananaksen jalostamisen helpottamiseksi olisi säädettävä mahdollisuudesta maksaa tukea ennakolta, ennen kuin vähimmäishinta maksetaan tuottajille; tämän järjestelmän toimimiseksi moitteettomasti näiden tukien ennakolta maksamisen edellytyksenä on oltava vakuuden antaminen, jolla taataan tuen myöntämisen edellytysten noudattaminen, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 525/77 6 artiklaan alakohta seuraavasti: "Tukea voidaan kuitenkin maksaa ennakolta esitettäessä tuoreen ananaksen tuottajan ja jalostajan välinen kirjallinen sopimus - erityisesti toimitussitoumuksena - sillä edellytyksellä, että viimeksi mainittu antaa vakuuden ensimmäisen alakohdan noudattamisen takaamiseksi." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1978. Neuvoston puolesta Puheenjohtaja J. ERTL (1) EYVL N:o C 183, 1.8.1978, s. 4 (2) Lausunto on annettu 16 päivänä marraskuuta 1978. (3) EYVL N:o L 73, 21.3.1977, s. 46
132 Euroopanyhteisöjenvirallinenlehti 03/Nide10
378R2991
N:oL357/2 EUROOPAN YHTEISÖJEN VIRALLINEN LEHTI 21.12.78
NEUVOSTON ASETUS(ETY)N:o2991/78,
annettu18päivänäjoulukuuta1978,
tuoreidenleikkokukkien jatuoreenleikkovihreänlaatuvaatimuksista annetunasetuksen (ETY)
N:o316/68muuttamisesta
EUROOPANYHTEISÖJEN NEUVOSTO ,joka
ottaahuomioonEuroopantalousyhteisön perustamissopi­
muksen,
ottaahuomioonelävänkasviaineiston jakukkaviljelytuot­
teidenyhteisenmarkkinajärjestelyn luomisesta27päivänä
helmikuuta1968annetunneuvostonasetuksen (ETY)
N:o234/680jaerityisestisen3artiklan,
ottaahuomioonkomissionehdotuksen,
sekäkatsoo,että
tuoreidenleikkokukkien jatuoreenleikkovihreän laatu­
vaatimuksista 12päivänämaaliskuuta1968annetunneu­
vostonasetuksen (ETY)N:o316/68(2),sellaisenakuinse
onviimeksimuutettunaasetuksella (ETY)N:o1155/
76(3),2artiklan1kohdanensimmäisessä luetelmakoh­
dassasäädetään,että1artiklassatarkoitettujatuotteitaei
saa,elleivätneolelaatuvaatimuksia vastaavia,yhteisössä
tukkukaupantasollakauppiaideneikämyöskäänsuoraan
tuottajientoimestatarjotamyyntiineikämyydä;valvon­nanmahdollistamiseksi myöskuljetuksenaikanaolisi
edellämainittuasäännöstätäydennettävä ,
ONANTANUTTÄMÄNASETUKSEN :
1artikla
Korvataanasetuksen (ETY)N:o316/682artiklan1
kohdanensimmäinen luetelmakohta seuraavasti :
"—yhteisössätukkukaupantasollakauppiaideneikä
myöskäänsuoraantuottajientoimestapitääesillä
myyntitarkoituksessa ,tarjotamyyntiin,myydä,
toimittaataimilläänmuullatavoinpitääkau­
pan".
2artikla
Tämäasetustuleevoimaankolmantenapäivänäsenjäl­
keen,kunseonjulkaistuEuroopanyhteisöjenvirallisessa
lehdessä.
Tämäasetusonkaikiltaosiltaanvelvoittava,jasitäsovelletaansellaisenaankaikissajäsen­
valtioissa.
TehtyBrysselissä18päivänäjoulukuuta1978.
Neuvostonpuolesta
Puheenjohtaja
J.ERTL
(!)EYVLN:oL55,2.3.1968,s.1
(2)EYVLN:oL71,21.3.1968,s.8
(3)EYVLN:oL130,19.5.1976,s.26
Neuvoston asetus (ETY) N:o 3042/78, annettu 18 päivänä joulukuuta 1978, sokerialan varastointikustannusten korvausta koskevista yleisistä säännöistä annetun asetuksen (ETY) N:o 1358/77 muuttamisesta



Virallinen lehti nro L 361 , 23/12/1978 s. 0008 - 0008

Suomenk. erityispainos Alue 3 Nide 10 s. 0133

Kreikank. erityispainos: Luku 03 Nide 23 s. 0202

Ruotsink. erityispainos Alue 3 Nide 10 s. 0133

Espanjank. erityispainos: Luku 03 Nide 15 s. 0077

Portugalink. erityispainos: Luku 03 Nide 15 s. 0077



NEUVOSTON ASETUS (ETY) N:o 3042/78, annettu 18 päivänä joulukuuta 1978, sokerialan varastointikustannusten korvausta koskevista yleisistä säännöistä annetun asetuksen (ETY) N:o 1358/77 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1396/78(2), ja erityisesti sen 8 artiklan 3 kohdan a alakohdan, ottaa huomioon komission ehdotuksen, sekä katsoo, että asetuksen (ETY) N:o 3330/74 8 artiklan 1 kohdan kolmannen alakohdan a alakohdassa säädetään varastointimaksun perimisestä varastointikustannusten korvaamiseksi yhteisössä korjatuista sokerijuurikkaista tai sokeriruo'osta valmistettujen sokerin ja eräiden siirappien osalta, sokerialan varastointikustannusten korvausta koskevista yleisistä säännöistä ja asetuksen (ETY) N:o 750/68 kumoamisesta 20 päivänä kesäkuuta 1977 annetun neuvoston asetuksen (ETY) N:o 1358/77(3), sellaisena kuin se on muutettuna asetuksella (ETY) N:o 1397/78(4), 6 artiklan 4 kohdassa säädetään, että tämä maksu peritään valmistajilta myytyjen valkoisen sokerin tai raakasokeri- ja siirappimäärien osalta, ja maksu erääntyy tavallisesti sokerin kulutukseen myymisen ajankohtana; jos asianomainen jäsenvaltio niin päättää, tätä periaatetta olisi mahdollisuuksien mukaan sovellettava myös silloin, kun yritys myöhemmin puhdistaa toisen yrityksen tuottaman raakasokerin, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 1358/77 6 artiklan 4 kohtaa alakohdalla seuraavasti: "Poiketen siitä, mitä ensimmäisessä alakohdassa säädetään, jos yrityksen tuottama raakasokeri on tarkoitettu puhdistettavaksi toisessa saman jäsenvaltion alueelle sijoittautuneessa yrityksessä, kyseinen jäsenvaltio voi päättää maksun perimisestä jälkimmäiseltä yritykseltä tämän sokerin myynnin yhteydessä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä ei sovelleta siinä tapauksessa, että maksu oli erääntynyt ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1978. Neuvoston puolesta Puheenjohtaja J. ERTL (1) EYVL N:o L 359, 31.12.1974, s. 1 (2) EYVL N:o L 170, 27.6.1978, s. 1 (3) EYVL N:o L 156, 25.6.1977, s. 4 (4) EYVL N:o L 170, 27.6.1978, s. 3
Komission asetus (ETY) N:o 3056/78, annettu 22 päivänä joulukuuta 1978, tuotavaa oliiviöljyä koskevasta yhteisön rajanylityspaikasta



Virallinen lehti nro L 361 , 23/12/1978 s. 0055 - 0055

Suomenk. erityispainos Alue 3 Nide 10 s. 0134

Kreikank. erityispainos: Luku 03 Nide 23 s. 0203

Ruotsink. erityispainos Alue 3 Nide 10 s. 0134

Espanjank. erityispainos: Luku 03 Nide 15 s. 0078

Portugalink. erityispainos: Luku 03 Nide 15 s. 0078



KOMISSION ASETUS (ETY) N:o 3056/78, annettu 22 päivänä joulukuuta 1978, tuotavaa oliiviöljyä koskevasta yhteisön rajanylityspaikasta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ja erityisesti sen 9 artiklan, sekä katsoo, että asetuksen N:o 136/66/ETY 9 artiklan mukaisesti komission tehtävänä on vahvistaa rajanylityspaikka, jolle kynnyshinta vahvistetaan, suurin osa oliiviöljystä tuodaan Pohjois-Italian rannikolla sijaitsevien Välimeren satamien kautta; niistä Imperian satama on erityisen edustava, koska tässä kaupungissa on tuotua oliiviöljyä käyttävää merkittävää teollisuutta; tästä syystä tämä satama olisi valittava yhteisön rajanylityspaikaksi, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen N:o 136/66/ETY 9 artiklassa tarkoitetuksi yhteisön rajanylityspaikaksi vahvistetaan Imperia (Italia). 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1978. Komission puolesta Finn GUNDELACH Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 185, 7.7.1978, s. 1
Komission asetus (ETY) N:o 3130/78, annettu 28 päivänä joulukuuta 1978, oliiviöljyn interventiokeskusten määrittämisestä



Virallinen lehti nro L 370 , 30/12/1978 s. 0058 - 0059

Suomenk. erityispainos Alue 3 Nide 10 s. 0155

Kreikank. erityispainos: Luku 03 Nide 23 s. 0239

Ruotsink. erityispainos Alue 3 Nide 10 s. 0155

Espanjank. erityispainos: Luku 03 Nide 15 s. 0103

Portugalink. erityispainos: Luku 03 Nide 15 s. 0103



KOMISSION ASETUS (ETY) N:o 3130/78, annettu 28 päivänä joulukuuta 1978, oliiviöljyn interventiokeskusten määrittämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ja erityisesti sen 12 artiklan 4 kohdan, ottaa huomioon oliiviöljyalan interventiosta 23 päivänä marraskuuta 1978 annetun neuvoston asetuksen (ETY) N:o 2754/78(3), sekä katsoo, että asetuksessa (ETY) N:o 2754/78 vahvistetaan oliiviöljyn interventiokeskusten määrittämiseen sovellettavat perusteet; näiden perusteiden soveltaminen johtaa interventiokeskusten vahvistamiseen liitteessä lueteltuihin paikkoihin, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Oliiviöljyn interventiokeskukset luetellaan liitteessä. 2 artikla Tämä asetus tulee voimaan 1 päivänä tammikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 1978. Komission puolesta Finn GUNDELACH Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 185, 7.7.1978, s. 1 (3) EYVL N:o L 331, 28.11.1978, s. 13 LIITE ITALIA: >TAULUKON PAIKKA> RANSKA: Aix-en-Provence Clermont-l'Hérault.
Neuvoston asetus (ETY) N:o 3181/78, annettu 18 päivänä joulukuuta 1978, Euroopan valuuttajärjestelmästä



Virallinen lehti nro L 379 , 30/12/1978 s. 0002 - 0002

Suomenk. erityispainos Alue 10 Nide 1 s. 0019

Kreikank. erityispainos: Luku 10 Nide 1 s. 0179

Ruotsink. erityispainos Alue 10 Nide 1 s. 0019

Espanjank. erityispainos: Luku 10 Nide 1 s. 0073

Portugalink. erityispainos: Luku 10 Nide 1 s. 0073



NEUVOSTON ASETUS (ETY) N:o 3181/78, annettu 18 päivänä joulukuuta 1978, Euroopan valuuttajärjestelmästä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon edustajakokouksen lausunnon (), ottaa huomioon talous- ja sosiaalikomitean lausunnon (), sekä katsoo, että Brysselissä 5 päivänä joulukuuta 1978 kokoontuneessa Eurooppa-neuvostossa hyväksyttiin päätöslauselma, jossa lausutaan perustamissäännöt 1 päivänä tammikuuta 1979 alkavalle Euroopan valuuttajärjestelmälle, tässä yhteydessä olemassa olevat järjestelmät ja laitokset sulautettaisiin Euroopan valuuttarahastoon kahden vuoden kuluessa järjestelmän käyttöönotosta; tällä välin olisi asetuksella (ETY) N:o 907/73 () perustetulle Euroopan raha-asian yhteistyörahastolle annettava tehtäväksi hoitaa uuden valuuttajärjestelmän ensimmäisen vaihe, neuvoston asetuksessa (ETY) N:o 3180/78 () on hyväksytty ecu rahayksiköksi, jota Euroopan raha-asiain yhteistyörahasto käyttää, järjestelmän toiminnan käynnistämiseksi olisi aiheellista heti säätää ecu-vasta-arvojen luomisesta, jotta osa keskuspankkien varannoista voidaan sijoittaa rahastoon, sekä näiden ecujen käyttämisestä tämän järjestelmän maksuissa, ja ecun käyttöönotto Euroopan raha-asiain yhteistyörahaston toimissa ja sen käyttö maksuvälineenä on välttämätöntä yhteisön tavoitteita toteutettaessa erityisesti jäsenvaltioiden talouspolitiikkoja asteittain lähennettäessä sekä yhteismarkkinoiden moitteettoman toiminnan ja talous- ja rahaliiton toteuttamisen vuoksi; tämän järjestelmän luomisen edellyttämistä toimintavaltuuksista ei ole määrätty perustamissopimuksessa, ON ANTANUT TÄMÄN ASETUKSEN: 1 artikla Valtuutetaan Euroopan raha-asiain yhteistyörahasto vastaanottamaan jäsenvaltioiden rahaviranomaisten valuuttavarantosijoituksia sekä laskemaan liikkeelle ecuja näiden sijoitusten vastineeksi. 2 artikla Valtuutetaan rahasto ja jäsenvaltioiden rahaviranomaiset käyttämään ecuja maksuvälineenä ja näiden viranomaisten ja rahaston välisissä toimissa. 3 artikla Rahaston hallintoneuvosto toteuttaa 1 ja artiklan täytäntöönpanon edellyttämät hallinnolliset toimenpiteet. 4 artikla Tämä asetus tulee voimaan 1 päivänä tammikuuta 1979. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1978. Neuvoston puolesta Puheenjohtaja H. MATTHÖFER () EYVL N:o C 296, 11.12.1978, s. 62 () Lausunnot on annettu 29 ja 30 päivänä marraskuuta 1978. () EYVL N:o L 89, 5.4.1973, s. 2 () EYVL N:o L 379, 30.12.1978, s. 1